Nzimande versoek nuwe 'Hani-memorandum' | Maroela Media
SA Rugby se speler van die jaar aangewys
'n Nat Wanderers wag op Philander in laaste toets
Gedagte vir die dag: Onvermydelik
Gedagte vir die dag: Sonder antwoord
Nzimande versoek nuwe 'Hani-memorandum'
Chris Hani (via Wikimedia Commons https://en.wikipedia.org/w/index.php?curid=29634474)
Blade Nzimande, algemene sekretaris van die SAKP, het Sondag gesê daar is 'n behoefte aan 'n nuwe "Chris Hani-memorandum" vir die ANC, aangesien die party interne konflik binne 'n politieke storm beleef.
"Ons het 'n ander Hani-memorandum nodig om hierdie probleme aan te spreek. Die 23ste herdenking [van Hani se moord] kom in 'n tyd waar ons beweging deur ernstige probleme in die gesig gestaar word. Kom ons wees eerlik hieroor, in die gees van Hani," het Nzimande by die herdenking van die anti-apartheidsaktivis in Boksburg aan die Oos-Rand gesê.
"Hani se brief was baie spesifiek oor die beweging in daardie stadium. Comrades was nie bang om te sê wat gebeur en wat die probleem is nie, net soos wat ons nou moet doen. Daardie memorandum het uiteindelik tot die waterskeidings- Mogorogoro-konferensie in 1969 gelei."
Nzimande het gesê wanneer die SAKP iets sê, dan sal kamerade opstaan en noem dat die SAKP dit nie moes sê nie. "Ons is nie 'n verlengstuk van die ANC nie. Ons is bondgenote. As jy 'n probleem het met dit wat ons sê, kom praat met ons…. moenie vir ons sê om nie iets daaroor te sê nie," het hy onder luide applous bygevoeg.
Volgens Nzimande moet die drieparty-alliansie die wortel van die probleem vind en daaraan aandag gee. "Diegene wat versoek dat pres. Jacob Zuma moet bedank, moet hulself vra of dit al die probleme gaan oplos. Ons het ook 'n korrupte monopolie wat die staat wil oorneem. Daar is ook 'n poging om 'n alternatiewe alliansie in die land op te rig. Dit is mense wat 'n nuwe alliansie wil hê gebaseer op kapitalisme en 'n oorname van die staat."
Hy het gesê hulle verwelkom die feit dat die president om verskoning gevra het, maar die verskoning "moet die begin wees van die debat oor hoe ons die rewolusie gaan vorentoe neem".
Hy doen 'n beroep op die vakbondfederasie Cosatu om die "korrupte samewerkende kultuur" binne die bedrywe te konfronteer.
Hani en sy mede-aktiviste het in 1969 'n brief aan die ANC-leierskap gestuur waarin hulle die probleme aanspreek wat die organisasie in daardie stadium geteister het. Die brief het omstrede bewerings bevat teen ANC-leiers in ballingskap. Die brief, wat as die Hani-memorandum bekendstaan, het besonderhede bevat oor bewerings van korrupsie en voorkeurbehandeling van die families van ANC-leiers in ballingskap. Die brief het tot 'n ANC-konferensie in Tanzanië gelei.
Chris Hani Jacob Zuma
Kragonderbrekings opgeskort ná Eskom-ooreenkoms
32 vas wat glo kiesersregistrasie wil ontwrig
Plant jou eie tuin in houers
Wat-ek-lees · 4 jare gelede
So het ook die Nasionale Party onaantasbaar begin raak. Dis geskiedenis oor wat gebeur het.
Die stert begin die hond swaai.
Die ANC leef in die verlede in, dus hoekom dit gaan soos dit gaan met hulle. Onder die huidige regime is daar nie leiers nie, kyk onder die nie-Zumas daar sal hulle n kaans staan ja.
Piet Boer · 4 jare gelede
Hmmm, baie insiggewend dat hulle al amper 50 korrup is! Hoekom laat die samelewing toe dat dié tipe karakters oor ons regeer?
Gaan stem mense gaan stem!!!!
Johann Marx · 4 jare gelede
PJ? Gaan stem mense gaan stem? En jy dink werklikwaar as die ANC in die volgende munisipale verkiesing 'n groot stad soos bv Pretoria "verloor" hulle die wenners gaan geluk wens, die aftog blaas en die sleutels van hulle kantore oorhandig aan die "nuwelinge"? Wat laat jou so dink?
Rupert Ashford · 4 jare gelede
Desperate gryp die verlede in om relevantheid te probeer behou. Die "alternatiewe alliansie" is eerder EFF en hulle bondgenote wat iets probeer stig wat allesbehalwe kapitalisties is juis in reaksie op die toenemende korrupte vergrype van die ANC leierskap waarvan "Comrade Blade" deel is. Hy is allesbehalwe hulpbehoewend of hoe?
christine · 4 jare gelede
Die ANC moet nou die spul saambind so dis die gom vat nou die afvalleges moet saambind. Elke jaar dieselfde stories raak ietwat vervelig n sekere tyd word Hecter Peterson heen en weer op ons tellies getrek. Maar hulle sal nie met Tatanie van Ficksburg dieselfde doen nie. Skynheilige spul laat hulle maar aangaan maar die mense was van Pole so, se maar net as jy jou soos die SAKP wil meng met komminuste gaan jy seerkry jy speelmet vuur want soos die Poolse mense wat hom kom moor het wonder waarom? Dalk het hy hulle geskuld.
Zumie · 4 jare gelede
Dit is nou die spul wat gespog het dat hulle tot die wederkoms sal regeer…. destyds dalk bietjie uit hulle liga gespog….Of weet hulle dalk iets oor die wederkoms in die nabye toekoms?
Die ANC begin benoud raak vir die verkiesing. Ek dink die oorgrote kiesers is gatvol vir hulle swak bestuur van hierdie land. Hulle moet nie te gerus slaap nie. Hierdie verkiesing gaan baie interessant wees. Hulle is so korrup hulle sal natuurlik baie mooi seker maak hulle wen. Mense word wee baie goed belowe om stemme te verseker, hoop ma die mense het intussen uit hulle vorige verkiesingsfoute geleer……………………